Torsdag svinger de den store golfturnering i gang, og greenkeeper Per Gundtoft melder at banen er perfekt. -Den er klar. Vi venter bare på at komme i gang, lyder det fra den erfarne Greenkeeper Der er fuld gang i den på Himmerland Golf og Spa Resort. Lige om lidt skal nogle af verdens bedste skyde nogle små runde kugler i huller. Deltagerne kommer i løbet af mandag. Der er masser af ting der skal klappe. -Da vi startede havde vi 1600 punkter på tjeklisten. Nu er vi ved de sidste, siger Pressechef, Anders Sigdal fra Made in Denmark. TV2/Nord sender direkte fra turneringen torsdag og fredag, og har du ikke allerede billet til Made in Denmark kan det være en af dine bedste muligheder for at opleve euforien. Mandag aften meddeler Made in Denmark nemlig at alle billetter er udsolgt. Helt ekstraordinært er der dog stadig en chance for at komme til golf i verdensklasse. Der er nemlig blevet sat 500 forhåndsreserverede billetter til salg. Læs hvordan du kan få fat i sådan en på Made in Denmarks hjemmeside.

Opsummering:
I Himmerland bliver der talt ned til Made in Denmark - den danske afdeling af PGA europatouren i golf.